3M Extreme Sealing Tape 4412N 50mm x 16,5 m
Wil je grotere aantallen bestellen voor 3M Extreme Sealing Tape 4412N 50mm x 16,5 m, vraag dan hieronder een offerte aan voor staffelkorting. Bejaardes in vrieskas: Nog een vas | Maroela Media
Rudolph (Koffie) en Elma van Heerden van Belfast. Foto: Verskaf.
Nog ŉ persoon is in hegtenis geneem vir die moord op Rudolph (Koffie) en Elna van Heerden van Belfast wat verlede week dood in ŉ vrieskas in hul huis aangetref is.
“Die polisie in Mpumalanga en Mamelodi het kragte saamgesnoer en verdere ondersoek het Maandag tot die inhegtenisname van die tweede verdagte gelei. Die tweede verdagte is 24 jaar oud en is in Lydenburg aangekeer,” het kol. Leonard Hlathi, woordvoerder van die polisie, gesê.
Die Pretoriase metropolisie het Saterdag ŉ 21-jarige man in Mamelodi aangekeer nadat die egpaar se pistool in sy besit gevind is. Hlathi sê die polisie het ook beslag gelê op ŉ voertuig wat glo vroeër van ŉ bejaarde paartjie in Carolina gesteel is.
Die polisie se ondersoek duur voort om te bepaal of meer verdagtes met die moorde verbind kan word. Die verdagtes gaan binnekort in die hof verskyn op aanklagte van huisroof en moord.
Maroela Media het vroeër berig ŉ onbekende aantal verdagtes het in die vroeë oggendure die egpaar (albei 79 jaar oud) in hul huis oorweldig. Die egpaar se huishulp het onraad vermoed toe sy omstreeks 08:00 by die huis opgedaag en gesien het die huis is geplunder. Sy het die buurman in kennis gestel, wat die polisie ontbied het. Die egpaar se liggame is vasgebind in ŉ toegesluite vrieskas in ŉ kantoor in hul huis aangetref.
Belfast misdaad moorde Van Heerden
Nuuskommentaar: Die polisiekommissie en die swaardmag